Heilsufrøði fyri børn og ung Gigni er landsstovnur, har allir heilsufrøðingar í Føroyum eru skipaðir undir. Ein heilsufrøðingur er útbúgvin sjúkrarøktarfrøðingur, sum umframt drúgvar arbeiðsroyndir við børnum, hevur nomið sær eitt ára víðari útbúgving á CVU í Danmark innan servitan um børn, barnafamiljur, relatiónir, námsfrøði, gransking, útviklingsálarfrøði, heilsufremjan og sjúkufyribyrgjan. Nakrir heilsufrøðingar arbeiða burturav við smábørnum, nakrir arbeiða bert á skúlum, meðan aðrir arbeiða bæði á skúlum og við smábørnum.